**Greve kommune februar 2021**

**Retningslinjer vedrørende magtanvendelser overfor børn i Greve kommunes dagtilbud**

Der findes ikke lovgivning, der konkret forholder sig til anvendelsen af magt i dagtilbud.

Greve Kommune anerkender, at der også i dagtilbud kan opstå situationer, hvor magt kan være nødvendigt for at beskytte et barn eller andre børn:

Der kan anvendes magt i fornødent omfang:

* Hvis barnet er til fare for sig selv
* Hvis barnet er til fare for andre
* Hvis barnet ydmyger sig selv (Dette punkt er tilføjet efter vejledning af ekstern jurist)

’Fornødent omfang’ betyder, at der kan anvendes den fysiske magt, der er nødvendigt for at forhindre en af de ovenstående situationer, hvis situationen ikke kan undgås ved, at medarbejderen flytter enten sig selv eller de andre børn. Magtanvendelsen skal stoppe straks, når situationen tillader det. Det vil sige, når det, der udløste behovet for magtanvendelsen er overstået eller afværget.

Derudover er fysisk magtanvendelse tilladt:

* Hvis barnet udøver vold rettet med den voksne

Se Straffeloven §13 og §14 <https://www.retsinformation.dk/Forms/R0710.aspx?id=202516>

**Fysisk magt er bl.a:**

* Når den voksne griber fat i barnet eller flytter barnet mod sin vilje
* Når barnet fastholdes fordi barnet råber, skriger, sparker, slår, udviser en truende/voldsom adfærd m.m
* Når den voksne holder om barnet - fører barnet væk
* Når den voksne forhindrer barnet i at forlade lokalet

Indberetninger.

Hvis du er nødsaget til at anvende magt – i en eller anden grad – over for et barn, er du forpligtiget til at indberette magtanvendelsen på et indberetningsskema.

Udfyldelsen af skemaet skal ske senest 48 timer efter hændelsen. Det udfyldte skema skal afleveres til og gennemgås med din nærmeste leder.

Efter en fysisk fastholdelse skal de voksne snakke med barnet om episoden og barnets forældre skal orienteres. Derudover skal de voksne snakke med de børn, der evt. var vidne til situationen.

Personaleperspektiv:

Fysisk magtanvendelse må ikke ske i forbindelse med den voksnes egen affekt.

Det bør tilstræbes, at personalet, så vidt muligt, ikke står alene i en fastholdelsessituation. Husk at være opmærksom på dine kollegaer og giv en hjælpende hånd, hvis du opdager, at en kollega er særlig irriteret eller tricket af en barn, således at det ikke ender i en magtanvendelse. Ser du en kollega lave en magtanvendelse, så bliv i nærheden og hjælp din kollega og barnet.

At anvende magt kan være en voldsom oplevelse. Den daglige ledelse har pligt til at sikre, at der bliver talt med den/de involverede voksne efter episoden samt etableret den fornødne psykologhjælp efter behov.

Alle tilstedeværende har ansvar for at tage hånd om den/de involverede voksne ved en snak, ledsagelse til læge/skadestue hvis det skønnes nødvendigt – samt evt. være behjælpelige ved udfyldelse af indberetningsskema.

Der skal være mulighed for trygt at kunne tale om evt. frustrationer og magtesløshed.

Ledelsen skal lave en anmeldelse af person/arbejdsskade i fald en sådan indtræffer.

For at have fokus på nedbringelse af magtanvendelserne, kan de forskellige stuer på skift have en case med på pædagogiske møder, som drøftes af hele personalet. Hver stue skal jævnligt, tage magtanvendelserne/episoderne op på deres stuemøder med henblik på at diskutere, hvad der evt. kunne gøres anderledes en anden gang.

Indberetningsskemaerne afleveres til den nærmeste leder, der læser dem igennem, drøfter dem med den/de involverede og underskriver dem. Skemaerne drøftes også anonymt igennem på lokal-med-møder/arbejdsmiljøudvalgsmøder med henblik på evt. støttende strategier.

Skemaerne opbevares af nærmeste leder og skal være til rådighed under uanmeldte og anmeldte tilsyn, sådan, at de tilsynsførende kan læse dem.

**REGISTRERING OG INDBERETNING AF FYSISK MAGTANVENDELSE**

**Dagtilbud: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| **Oplysninger om barnet** Barnets navn: Alder:Stue/gruppe: |
| **Oplysninger om medarbejdere involveret i situationen**Navn:Stilling: |
| **Dato, sted, klokkeslæt og varighed af fastholdelsen**Dato:Sted:Fra kl.:Til kl.: |
| **Situation**Hvad skete før magtanvendelsen fandt sted:Var der signaler op til forløbet, som kunne have skabt et billede af, hvad der var ved at ske? Hvilke?Hvad skete der i situationen, hvor magtanvendelsen fandt sted:Hvem beskyttes ved magtanvendelsen (Barnet, andre børn, dig selv):Kunne der have været anvendt mindre omfattende indgreb til at tackle situationen? Hvilke?Hvad skete der efter magtanvendelsen: |
| **Tilstand**Beskriv barnets tilstand under magtanvendelsen, herunder også objektive synlige tegn som følge af magtanvendelsen:Beskriv din egen tilstand under magtanvendelsen, herunder også objektive synlige tegn som følge af magtanvendelsen: |
| **Opfølgning** Beskriv de initiativer, der blev taget i genopretningen af tryghed og integritet for barnet:Hvordan virkede initiativerne til at genoprette tryghed og integritet for barnet?Beskriv de initiativer, I vil iværksætte for at undgå fremtidige magtanvendelser: |
| **Orientering**Hvordan talte I med barnet om magtanvendelsen, hvad sagde barnet om magtanvendelsen:Hvordan talte I med barnets forældre om magtanvendelsen:Hvordan talte I med evt. vidner til magtanvendelsen: |
| **Indberettet af** Dato:Lederens navn:Forældrenes underskrift: |

|  |
| --- |
| **Lederens vurdering:**Vurderer du som leder, at magtanvendelsen var lovlig? (Hvis nej, så læs længere nede)Hvilke initiativer tænker du som leder er relevante for at forebygge fremtidige magtanvendelser? |

**Ulovlig magtanvendelse eller tvivl om, hvorvidt en magtanvendelse er lovlig:**

Hvis du som leder vurderer, at en magtanvendelse er ulovlig eller er i tvivl om, hvorvidt den er ulovlig, så skal du kontakte Center for Dagtilbud & Skoler.